CELEX: 32021D2160
Language: bg
Date: 2021-12-06 00:00:00
Title: Решение (ОВППС) 2021/2160 на Съвета от 6 декември 2021 година за изменение на Решение (ОВППС) 2020/1999 относно ограничителни мерки срещу тежки нарушения на правата на човека

7.12.2021   
               
               
                  BG
               
               
                  Официален вестник на Европейския съюз
               
               
                  L 436/40
               
            
         РЕШЕНИЕ (ОВППС) 2021/2160 НА СЪВЕТА
         от 6 декември 2021 година
         за изменение на Решение (ОВППС) 2020/1999 относно ограничителни мерки срещу тежки нарушения на правата на човека
         СЪВЕТЪТ НА ЕВРОПЕЙСКИЯ СЪЮЗ,
         като взе предвид Договора за Европейския съюз, и по-специално член 29 от него,
         като взе предвид предложението на върховния представител на Съюза по въпросите на външните работи и политиката на сигурност,
         като има предвид, че:
         
                     (1)
                  
                  
                     На 7 декември 2020 г. Съветът прие Решение (ОВППС) 2020/1999 (1).
                  
               
                     (2)
                  
                  
                     Мерките, предвидени в членове 2 и 3 от Решение (ОВППС) 2020/1999, се прилагат по отношение на физическите и юридическите лица, образуванията и органите, включени в списъка в приложението към Решение (ОВППС) 2020/1999, до 8 декември 2021 г.
                  
               
                     (3)
                  
                  
                     Въз основа на преразглеждане на приложението към Решение (ОВППС) 2020/1999, мерките, предвидени в членове 2 и 3 от посоченото решение по отношение на физическите и юридическите лица, образуванията и органите, включени в списъка в посоченото приложение, следва да бъдат удължени до 8 декември 2022 г., освен по отношение на едно починало лице, вписването за което следва да бъде заличено от същото приложение. Вписванията за седем лица, включени в посоченото приложение, следва да се актуализират.
                  
               
                     (4)
                  
                  
                     Поради това Решение (ОВППС) 2020/1999 следва да бъде съответно изменено,
                  
               ПРИЕ НАСТОЯЩОТО РЕШЕНИЕ:
         
            Член 1
            Решение (ОВППС) 2020/1999 се изменя, както следва:
            
                        1)
                     
                     
                        Член 10 се заменя със следното:
                        
                           „Член 10
                           Настоящото решение се прилага до 8 декември 2023 г. и подлежи на постоянно преразглеждане. Мерките, предвидени в членове 2 и 3, се прилагат по отношение на физическите и юридическите лица, образуванията и органите, включени в списъка в приложението до 8 декември 2022 г.“
                        
                     
                  
                        2)
                     
                     
                        Приложението се изменя в съответствие с приложението към настоящото решение.
                     
                  
         
            Член 2
            Настоящото решение влиза в сила в деня след публикуването му в Официален вестник на Европейския съюз.
         
         
            Съставено в Брюксел на 6 декември 2021 година.
            
               
                  За Съвета
               
               
                  Председател
               
               J. CIGLER KRALJ
            
         
         
            (1)  Решение (ОВППС) 2020/1999 на Съвета от 7 декември 2020 г. относно ограничителни мерки срещу тежки нарушения на правата на човека (ОВ L 410I, 7.12.2020 г., стp. 13).
      
      
         
            ПРИЛОЖЕНИЕ
            В приложението към Решение (ОВППС) 2020/1999, списъкът на физическите лица, съдържащ се в раздел А („Физически лица“), се изменя както следва:
            
                        1)
                     
                     
                        вписването под номер 11 (относно Mohammed Khalifa Al-KANI (известен също като Mohamed Khalifa Abderrahim Shaqaqi AL-KANI, Mohammed AL-KANI, Muhammad Omar AL-KANI)) се заличава;
                     
                  
                        2)
                     
                     
                        вписванията за следните седем физически лица се заменят със следното:
                        
                                     
                                 
                                 
                                    Имена (транслитерация на латиница)
                                 
                                 
                                    Имена
                                 
                                 
                                    Идентификационни данни
                                 
                                 
                                    Причини за вписването
                                 
                                 
                                    Дата на вписване
                                 
                              
                                    „4.
                                 
                                 
                                    Viktor Vasilievich (Vasilyevich) ZOLOTOV
                                 
                                 
                                    Виктор Васильевич ЗОЛОТОВ
                                 
                                 
                                    Длъжност(и): Директор на Федералната служба на войските на националната гвардия на Руската федерация (Росгвардия)
                                    Дата на раждане: 27.1.1954 г.
                                    Място на раждане: Сасово, Руска СФСР (понастоящем Руска федерация)
                                    Гражданство: руско
                                    Пол: мъжки
                                 
                                 
                                    Виктор Золотов е директор на Федералната служба на войските на националната гвардия на Руската федерация (Росгвардия) от 5 април 2016 г. и съответно е главнокомандващ на войските на националната гвардия на Руската федерация, както и командващ на ОМОН – мобилен отряд с особено предназначение, който е част от Росгвардия. На тази длъжност той осъществява надзор върху всички дейности на войските на Росгвардия и ОМОН. В качеството си на директор на Росгвардия той носи отговорност за тежки нарушения на правата на човека в Русия, включително произволни арести и задържания и системни и широкоразпространени нарушения на свободата на мирни събрания и на сдружаване, изразяващи се по-специално в насилствено потушаване на протести и демонстрации.
                                 
                                 
                                    2.3.2021 г.
                                 
                              
                                     
                                 
                                 
                                     
                                 
                                 
                                     
                                 
                                 
                                     
                                 
                                 
                                    Росгвардия е използвана за потушаване на протестите в подкрепа на Навални от 23 януари и 21 април 2021 г., като се съобщава, че много служещи от ОМОН и националната гвардия са използвали жестокост и насилие срещу протестиращите. Десетки журналисти са станали обект на агресия от страна на силите за сигурност, включително кореспондентът на „Медуза“ Кристина Сафронова, която е била удряна от офицер от ОМОН, и журналистът от „Новая газета“ Елизавета Кирпанова, получила кървящи рани по главата от удари с палка. По време на протестите от 23 януари 2021 г. силите за сигурност са задържали произволно над 300 непълнолетни лица.
                                 
                                 
                                     
                                 
                              
                                    5.
                                 
                                 
                                    ZHU Hailun
                                 
                                 
                                    朱海仑 (изписване на китайски език)
                                 
                                 
                                    Длъжност(и): Член на 13-ото Общокитайско събрание на народните представители на Китайската народна република (с мандат от 2018 г. до 2023 г.), представляващ Синдзян-уйгурския автономен район (СУАР). Член на Комитета по надзорни и съдебни въпроси на Общокитайското събрание на народните представители (от 19 март 2018 г.).
                                 
                                 
                                    Бивш секретар на Комитета по политически и правни въпроси на Синдзян-уйгурския автономен район (СУАР) и бивш заместник-секретар на Партийния комитет на СУАР (2016 – 2019 г.). Бивш заместник-председател на Постоянния комитет на 13-то Народно събрание на СУАР, което е регионален законодателен орган (2019 – 5 февруари 2021 г., но активен поне до март 2021 г.). Член на 13-ото Общокитайско събрание на народните представители на Китайската народна република, представляващ СУАР (с мандат от 2018 г. до 2023 г.). Член на Комитета по надзорни и съдебни въпроси на Общокитайското събрание на народните представители от 19 март 2018 г.
                                 
                                 
                                    22.3.2021 г.
                                 
                              
                                     
                                 
                                 
                                     
                                 
                                 
                                     
                                 
                                 
                                    Дата на раждане: януари 1958
                                    Място на раждане: Lianshui, Jiangsu (Китай)
                                    Гражданство: китайско
                                    Пол: мъжки
                                 
                                 
                                    Като секретар на Комитета по политически и правни въпроси на СУАР (2016 – 2019 г.), Zhu Hailun е отговарял за поддържането на вътрешната сигурност и правоприлагането в СУАР. В това си качество е заемал ключова политическа позиция и е отговарял за надзора и изпълнението на широкомащабна програма по наблюдение, задържане и индоктриниране, насочена срещу уйгурите и лицата от други мюсюлмански етнически малцинства. Zhu Hailun е сочен за „архитект“ на тази програма. Поради това той носи отговорност за тежки нарушения на правата на човека в Китай, и по-специално за мащабни акции за произволно задържане на уйгури и на лица от други мюсюлмански етнически малцинства.
                                    Като заместник-председател на Постоянния комитет на 13-то Народно събрание на СУАР (2019 – 5 февруари 2021 г.), Zhu Hailun е продължил да упражнява решаващо влияние в СУАР, където широкомащабната програма по наблюдение, задържане и индоктриниране, насочена срещу уйгурите и лицата от други мюсюлмански етнически малцинства, продължава да се прилага.
                                 
                                 
                                     
                                 
                              
                                    9.
                                 
                                 
                                    JONG Kyong-thaek (известен също като CHO’NG Kyo’ng-t’aek)
                                 
                                 
                                    정경택 (изписване на корейски език)
                                 
                                 
                                    Длъжност(и): Министър на държавната сигурност на Корейската народнодемократична република (КНДР)
                                    Дата на раждане: между 1.1.1961 г. и 31.12.1963 г.
                                    Гражданство: Корейска народнодемократична република (КНДР)
                                    Пол: мъжки
                                 
                                 
                                    Jong Kyong-thaek е министър на държавната сигурност на Корейската народнодемократична република (КНДР) от 2017 г. Министерството на държавната сигурност на КНДР е една от водещите институции, отговаряща за изпълнението на репресивните политики за сигурност на КНДР, с акцент върху идентифицирането и потушаването на политическото дисидентство, притока на „подривна“ информация от чужбина и всякакво поведение, считано за сериозна политическа заплаха за политическата система и нейното ръководство.
                                    В качеството си на ръководител на Министерството на държавната сигурност Jong Kyong-thaek носи отговорност за тежки нарушения на правата на човека в КНДР, и по-специално изтезания и други форми на жестоко, нечовешко или унизително отнасяне или наказание, извънсъдебни екзекуции, екзекуции по бърза процедура или произволни екзекуции и убийства, насилствено изчезване на лица, произволни арести или задържания, както и широкоразпространен принудителен труд и сексуално насилие срещу жени.
                                 
                                 
                                    22.3.2021 г.
                                 
                              
                                    10.
                                 
                                 
                                    RI Yong Gil (известен още като RI Yong Gi, RI Yo’ng-kil, YI Yo’ng-kil)
                                 
                                 
                                    리영길 (изписване на корейски език)
                                 
                                 
                                    Длъжност(и): Министър на отбраната на Корейската народнодемократична република (КНДР)
                                    Дата на раждане: 1955 г.
                                    Гражданство: Корейска народнодемократична република (КНДР)
                                    Пол: мъжки
                                 
                                 
                                    Ri Yong Gil е министър на отбраната на Корейската народнодемократична република (КНДР). Той е бил министър на социалната сигурност в периода от януари 2021 г. до юни или юли 2021 г. Той е бил началник на Генералния щаб на Корейската народна армия (КНА) между 2018 г. и януари 2021 г.
                                    Като министър на отбраната Ri Yong Gil носи отговорност за тежки нарушения на правата на човека в КНДР, включително от членове на подразделението за военна сигурност и други подразделения на КНА.
                                    Министерството на социалната сигурност на КНДР (известно преди като Министерството на народната сигурност или Министерството на обществената сигурност) и подразделението за военна сигурност са водещи институции, отговарящи за изпълнението на репресивните политики за сигурност на КНДР, включително разпитите и наказването на лица, „незаконно“ напускащи КНДР. По-специално, Министерството на социалната сигурност, чрез своето изправително бюро, отговаря за управлението на затворнически лагери и трудови центрове за краткосрочно задържане, където затворниците/задържаните умишлено биват подлагани на гладуване и други форми на нечовешко отнасяне.
                                 
                                 
                                    22.3.2021 г.
                                 
                              
                                     
                                 
                                 
                                     
                                 
                                 
                                     
                                 
                                 
                                     
                                 
                                 
                                    В качеството си на бивш ръководител на Министерството на социалната сигурност Ri Yong Gil носи отговорност за тежки нарушения на правата на човека в КНДР, и по-специално изтезания и други форми на жестоко, нечовешко или унизително отнасяне или наказание, извънсъдебни екзекуции, екзекуции по бърза процедура или произволни екзекуции и убийства, насилствено изчезване на лица, произволни арести или задържане, както и широкоразпространен принудителен труд и сексуално насилие над жени.
                                    Като бивш началник на Генералния щаб на КНА Ri Yong Gil е отговорен също за широкоразпространените тежки нарушения на правата на човека, извършени от КНА.
                                 
                                 
                                     
                                 
                              
                                    12.
                                 
                                 
                                    Abderrahim AL-KANI (известен също като Abdul-Rahim AL-KANI, Abd-al-Rahim AL-KANI)
                                 
                                 
                                    الرحيم الكاني عبد (изписване на арабски език)
                                 
                                 
                                    Длъжност(и): член на милицията Kaniyat
                                    Дата на раждане: 7.9.1997 г.
                                    Гражданство: либийско
                                    Паспорт №: PH3854LY
                                    Идентификационен номер: 119970331820
                                    Пол: мъжки
                                 
                                 
                                    Abderrahim Al-Kani е ключов член на милицията Kaniyat, брат на началника на тази милиция Mohammed Khalifa Al-Khani (починал през юли 2021 г.). Милицията Kaniyat държеше под контрол либийския град Tarhuna в периода между 2015 г. и юни 2020 г.
                                    В рамките на милицията Kaniyat Abderrahim Al-Kani отговаря за вътрешната сигурност. В това си качество той носи отговорност за тежко погазване на правата на човека в Либия, и по-специално за извънсъдебни екзекуции и насилствено изчезване на хора в периода между 2015 г. и юни 2020 г. в Tarhuna.
                                    Abderrahim Al-Kani и милицията Kaniyat се изтеглиха от Tarhuna в началото на юни 2020 г. и се преместиха в източната част на Либия. Впоследствие в Tarhuna бяха открити няколко масови гроба, за които се смята, че са дело на милицията Kaniyat.
                                 
                                 
                                    22.3.2021 г.
                                 
                              
                                    13.
                                 
                                 
                                    Aiub Vakhaevich KATAEV (известен също като Ayubkhan Vakhaevich KATAEV)
                                 
                                 
                                    Аюб Вахаевич КАТАЕВ (известен също като Аюбхан Вахаевич КАТАЕВ) (изписване на руски език)
                                 
                                 
                                    Длъжност(и): Бивш началник на отдела на Министерството на вътрешните работи на Руската федерация за град Аргун в Чеченската република.
                                    Дата на раждане: 1.12.1980 г. или 1.12.1984 г.
                                    Гражданство: руско
                                    Пол: мъжки
                                 
                                 
                                    Началник на отдела на Министерството на вътрешните работи на Руската федерация за град Аргун в Чеченската република до 2018 г.
                                    В качеството си на началник на отдела на Министерството на вътрешните работи на Руската федерация за град Аргун Аюб Катаев е осъществявал надзор върху дейността на местните органи на държавната сигурност и местните полицейски органи. На тази длъжност той лично е осъществявал надзор върху широкоразпространените и системни случаи на преследване в Чечения, започнали през 2017 г. Репресиите са насочени срещу лесбийки, гейове, бисексуални, трансполови и интерсексуални лица (ЛГБТИ), хора, за които се предполага, че принадлежат към ЛГБТИ групи, и други лица, за които се подозира, че са опоненти на държавния глава на Чеченската република Рамзан Кадиров. Аюб Катаев и силите, които преди са били под неговото командване, са отговорни за тежки нарушения на правата на човека в Русия, и по-специално изтезания и други форми на жестоко, нечовешко или унизително отнасяне, както и произволни арести и задържания и извънсъдебни екзекуции или произволни екзекуции и убийства.
                                    Според множество свидетели Аюб Катаев лично е надзиравал и е участвал в изтезаването на задържани.
                                 
                                 
                                    22.3.2021 г.
                                 
                              
                                    14.
                                 
                                 
                                    Abuzaid (Abuzayed) Dzhandarovich VISMURADOV
                                 
                                 
                                    Абузайд Джандарович ВИСМУРАДОВ (изписване на руски език)
                                 
                                 
                                    Длъжност(и): Бивш командир на Специалния отряд за бързо реагиране (СОБР) „Терек“, заместник министър-председател на Чеченската република, неофициален бодигард на държавния глава на Чеченската република Рамзан Кадиров.
                                    Дата на раждане: 24.12.1975 г.
                                 
                                 
                                    Бивш командир на Специалния отряд за бързо реагиране (СОБР) „Терек“. От 23 март 2020 г. е заместник министър-председател на Чеченската република. Неофициален бодигард на държавния глава на Чеченската република Рамзан Кадиров.
                                    Абузайд Висмурадов е бил командир на Специалния отряд за бързо реагиране (СОБР) „Терек“ от март 2012 г. до март 2020 г. На тази длъжност той лично е осъществявал надзор върху широкоразпространените и системни случаи на преследване в Чечения, започнали през 2017 г. Репресиите са насочени срещу лесбийки, гейове, бисексуални, трансполови и интерсексуални лица (ЛГБТИ), хора, за които се предполага, че принадлежат към ЛГБТИ групи, и други лица, за които се подозира, че са опоненти на държавния глава на Чеченската република Рамзан Кадиров.
                                 
                                 
                                    22.3.2021 г.“
                                 
                              
                                     
                                 
                                 
                                     
                                 
                                 
                                     
                                 
                                 
                                    Място на раждане: Akhmat-Yurt/ Khosi-Yurt, бивша Чечено-ингушка автономна съветска социалистическа република (АССР), днес Чеченска република (Руска федерация)
                                    Гражданство: руско
                                    Пол: мъжки
                                 
                                 
                                    Абузайд Висмурадов и отряд „Терек“ по-рано под негово командване носят отговорност за тежки нарушения на правата на човека в Русия, и по-специално изтезания и други форми на жестоко, нечовешко или унизително отнасяне, както и произволни арести и задържания и извънсъдебни екзекуции и произволни екзекуции и убийства.
                                    Според множество свидетели Абузайд Висмурадов лично е надзиравал и е участвал в изтезаването на задържани. Той е близък сътрудник на Рамзан Кадиров, държавния глава на Чеченската република, който от много години провежда репресивна кампания срещу политическите си противници.